Деница Минчева
За Киро

chitanka.info

Животът, казват, продължава —

отвъд кошмар и мъка,

покрай ужасни изпитания

напредва с плаха стъпка.

Животът, казват, има смисъл —

напук на скръб и отчание,

противно на безброй абсурди,

той има свойто основание.

Животът, казват, е единствен,

неповторим и уникален;

безценен и неоценяван;

съвсем непостоянен.

Животът, казват… осъзнавам,

че тоз живот човешки

е бил описван много пъти

и с доста думи тежки.

Животът, казвам, е измамен —

злорадо ни подвежда

да търсим вечно щастие,

невехнеща надежда.

Животът, казват, продължава,

понесъл куп съдбички.

Напред животът се е втурнал.

Но явно не за всички.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.